《迟蔡黄楼不至》
清代·李星沅

明月隐林际，流光故徘徊。之子如白云，咫尺不我来。

日暮横暝色，苍然落莓苔。客心坐沈寂，商陆温残灰。

愿得玉浮梁，痛饮三百杯。酒酣喝月出，照我登高台。

长啸临八表，詄荡天门开。仙人披羽衣，翠盖翔鸾回。

抗手往从之，一洗缁尘埃。

作者简介：李星沅（1797（丁巳年）—1851），字子湘，号石梧。湖南湘阴（今为汨罗）人。清道光进士。曾任兵部尚书、陕西巡抚、陕甘总督、江苏巡抚、云贵总督、云南巡抚、两江总督等职，参与禁烟与鸦片战争抗英，并有文才，时号位湖南“以经济而兼文章”三君子之一。有《芋香山馆诗文集》、《李文恭公奏议》、《李文恭公全集》、《李星沅日记》等存世。